Ing lakon Kangsa Adu Jago, Permadi mbantu Brataseno ngalahake Suratimantra, sarana nyelupake kerise kang ampuh ing banyu sendhang kang dadi sumber urupe buta gedhe surasekti kuwi. Banyu dadi umob mawalikan, bareng kuwandane Suratimantra dijegorake mrono, dadi ajur mumur ora ngukup maneh. nalika iku Prabu Anom Kangsa wis nangkep Kakrasana lan Narayana, nanging kanthi sesidheman dipanah dening Permadi, saengga Kakrasana lan Narayana ucul, banjur merjaya Kangsa.